b"\n_START_ARTICLE_\nPeroxisoma\n_START_SECTION_\nMorfologia\n_START_PARAGRAPH_\nPresenten un \xc3\xbanica bicapa lip\xc3\xaddica que separa el seu contingut del citosol (el fluid intern de la c\xc3\xa8l\xc2\xb7lula). A la membrana \xc3\xa9s on estan inserides prote\xc3\xafnes cr\xc3\xadtiques per a diverses funcions, com p.e. la inserci\xc3\xb3 de noves prote\xc3\xafnes a la mateixa membrana, at\xc3\xa8s que a difer\xc3\xa8ncia dels lisosomes, els peroxisomes poden replicar-se, engrandir-se i dividir-se.\n_START_SECTION_\nOrigen\n_START_PARAGRAPH_\nActualment els cient\xc3\xadfics postulen que els peroxisomes han rom\xc3\xa0s des de la seva aparici\xc3\xb3 com a resultat d'una adaptaci\xc3\xb3 contra els continus efectes t\xc3\xb2xics derivats del metabolisme als que resta exposada la c\xc3\xa8l\xc2\xb7lula, metabolisme que accidentalment produeix esp\xc3\xa8cies reactives d'oxigen (ROS). Aquestes esp\xc3\xa8cies qu\xc3\xadmiques reaccionen r\xc3\xa0pidament amb els elements fonamentals per a l'estabilitat cel\xc2\xb7lular, com l'ADN. \xc3\x89s per aix\xc3\xb2 que se'ls atribueix un paper cr\xc3\xadtic en els processos d'envelliment i p\xc3\xa8rdua de control del cicle cel\xc2\xb7lular, que pot conduir a la creaci\xc3\xb3 de tumors i c\xc3\xa0ncer. En particular, les ROS poden desequilibrar l'estat de reducci\xc3\xb3 del citoplasma, fet que _NEWLINE_provoca un bloqueig de la cadena d'electrons mitocondrial i l'aturada transit\xc3\xb2ria en la producci\xc3\xb3 d'energia.\n_START_SECTION_\nDefici\xc3\xa8ncies\n_START_PARAGRAPH_\nMancances en la funcionalitat dels peroxisomes poden conduir a una disfunci\xc3\xb3 del metabolisme dels l\xc3\xadpids, com p.e. la s\xc3\xadndrome de Zellweger."